Xhosa-faksie protesteer weer onder dekmantel van kerk – praag.co.za
Die groep, onder leiding van Eerwaarde Frank Chikane, het Wits Universiteit in Johannesburg besoek uit sogenaamde eensgesindheid met wat hulle “studente” noem, maar eerder betogende skoonmakers, skoolkinders en ‘n paar belhamels is.
Chikane, ‘n oubekende wat ervaring in stedelike terreur en aanhitsing het, is deel van die Xhosa-faksie in die ANC.
Chikane het gesê hulle veroordeel die “onnodige gebruik van mag en polisiebrutaliteit” teen studente.
Die kerkleiers het ook ‘n beroep gedoen vir die onmiddellike vrylating van die studente wat gister by die Parlement in Kaapstad in hegtenis geneem is.
Chikane het na sy seun verwys wat een van diegene is wat in hegtenis geneem is en gesê hy begryp die “pynlike situasie” van die opstokers.
Intussen is studente wat nie aan die betoging op die Noordwes-universiteit se Mahikeng-kampus deelneem nie, deur betogers uit hul koshuise verwyder.
Dit is die tweede dag van protesoptrede en klasse wat geboikot word. Studente van verskeie studentebewegings waaronder Sasco en die EFF sing struggle-liedjies by die ingang.
Luidens berigte is die universiteit se boekwinkel gisteraand bestorm en boeke, skootrekenaars en tablette gebuit.
Meer as 40 studente sal binnekort in die hof verskyn. Die polisie monitor die situasie.
By die Universiteit van Pretoria het betogers Woensdag studente uit die biblioteek geboender en gedreig dat hulle nie mag leer nie.
Die Kaapstad Skiereilandse Universiteit van Tegnologie het ‘n interdik teen studente wat skade aan die kampus aangerig het, verkry.
Enigiemand wat eiendom beskadig of enige student of werknemer teister, sal van die kampus verwyder sal word.
Dieselfde geld vir enige betogers wat klasse, eksamens of gradeplegtighede ontwrig. Klasse is opgeskort vir die dag.
Talle studente aan die Universiteit van Limpopo is bekommerd oor die opskorting van die finale eksamens. Die universiteit het vroeër ‘n verklaring uitgereik waarin hulle sê die eksamen wat Maandag begin het, is onbepaald uitgestel.
Betogende studente het Woensdag eksamens ontwrig terwyl ander besig was om te skryf.
Spanning heers in Grahamstad in die Oos-Kaap nadat buitelanders se winkels vir die tweede agtereenvolgende dag geplunder is.
Meer as 70 winkels het Woensdag deurgeloop. Die plundery het intussen na nabygeleë gebiede versprei.
Woensdag is 80 mense waaronder 11 jeugdiges in hegtenis geneem. Nog polisiebeamptes is intussen ontplooi en die hoofstraat is afgesper.
Dit is nie bekend hoe die plundery met studentegriewe verband hou nie.
Skrywer praagGepubliseer op 22 Oktober 2015 22 Oktober 2015 Kategorieë Nuus, Suider-AfrikaSleutelwoord eksamen, Frank Chikane, Grahamstad, Kaapstad Skiereilandse Universiteit van Tegnologie, kwaadwilligheid, Limpopo, polisiegeweld, Rhodes, stedelike terreur, xenofobie
Vorige Vorige artikel: Amerikaanse State Department hits betogers aan
Volgende Volgende artikel: Israelse premier skok met uitlatings oor Holocaust